CELEX: 32010R0983
Language: sl
Date: 2010-11-03 00:00:00
Title: Uredba Komisije (EU) št. 983/2010 z dne 3. novembra 2010 o spremembi Uredbe (EU) št. 185/2010 o določitvi podrobnih ukrepov za izvajanje skupnih osnovnih standardov za varnost letalstva  Besedilo velja za EGP

4.11.2010   
            
            
               SL
            
            
               Uradni list Evropske unije
            
            
               L 286/1
            
         UREDBA KOMISIJE (EU) št. 983/2010
   z dne 3. novembra 2010
   o spremembi Uredbe (EU) št. 185/2010 o določitvi podrobnih ukrepov za izvajanje skupnih osnovnih standardov za varnost letalstva
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) ter zlasti člena 4(3),
   ob upoštevanju naslednjega:
   
               (1)
            
            
               V skladu z Uredbo Komisije (ES) št. 272/2009 z dne 2. aprila 2009 o dopolnitvi skupnih osnovnih standardov na področju varovanja v civilnem letalstvu iz Priloge k Uredbi (ES) št. 300/2008 Evropskega parlamenta in Sveta (2) Komisija priznava enakovrednost standardov s področja varovanja v letalstvu v tretjih državah pod pogojem, da se upoštevajo merila, ki so določena v navedeni uredbi.
            
         
               (2)
            
            
               Komisija je potrdila, da Združene države Amerike izpolnjujejo merila, določena v delu E Priloge k Uredbi (ES) št. 272/2009.
            
         
               (3)
            
            
               Komisija mora nemudoma uradno obvestiti ustrezne nacionalne organe, pristojne za varnost letalstva, če ima informacije o tem, da varnostni standardi, ki jih uporablja tretja država in ki bistveno vplivajo na splošno varnost letalstva v Uniji, niso več enakovredni skupnim osnovnim standardom za varnost letalstva.
            
         
               (4)
            
            
               Ustrezne organe držav članic je treba nemudoma uradno obvestiti, ko ima Komisija verodostojne informacije o ukrepih, sprejetih za ponovno vzpostavitev enakovrednosti ustreznih standardov za varnost letalstva, vključno z nadomestnimi ukrepi, ki jih izvaja tretja država.
            
         
               (5)
            
            
               Uredbo Komisije (EU) št. 185/2010 (3) je zato treba ustrezno spremeniti.
            
         
               (6)
            
            
               Ukrepi, določeni s to uredbo, so v skladu z mnenjem Odbora za varnost civilnega letalstva –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 185/2010 se spremeni v skladu s Prilogo k tej uredbi.
   Člen 2
   Ta uredba začne veljati 1. aprila 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 97, 9.4.2008, str. 72.
   
      (2)  UL L 91, 3.4.2009, str. 7.
   
      (3)  UL L 55, 5.3.2010, str. 1.
   
      PRILOGA
      Priloga k Uredbi (EU) št. 185/2010 se spremeni:
      
                  1.
               
               
                  V poglavju 3, dodatku 3-B se dodajo naslednji vnos ter naslednji drugi in tretji pododstavek:
                  „Združene države Amerike.
                  Komisija nemudoma uradno obvesti ustrezne organe držav članic, če ima informacije o tem, da varnostni standardi, ki jih uporablja tretja država in ki bistveno vplivajo na splošno varnost letalstva v Uniji, niso več enakovredni skupnim osnovnim standardom Unije.
                  Ustrezni organi držav članic se nemudoma uradno obvestijo, če ima Komisija informacije o ukrepih, vključno z nadomestnimi ukrepi, ki potrjujejo, da je ponovno vzpostavljena enakovrednost ustreznih varnostnih standardov, ki jih uporablja tretja država.“
               
            
                  2.
               
               
                  V poglavju 4, dodatku 4-B se dodajo naslednji vnos ter naslednji drugi in tretji pododstavek:
                  „Združene države Amerike.
                  Komisija nemudoma uradno obvesti ustrezne organe držav članic, če ima informacije o tem, da varnostni standardi, ki jih uporablja tretja država in ki bistveno vplivajo na splošno varnost letalstva v Uniji, niso več enakovredni skupnim osnovnim standardom Unije.
                  Pristojni organi držav članic se nemudoma uradno obvestijo, če ima Komisija informacije o ukrepih, vključno z nadomestnimi ukrepi, ki potrjujejo, da je ponovno vzpostavljena enakovrednost ustreznih varnostnih standardov, ki jih uporablja tretja država.“
               
            
                  3.
               
               
                  V poglavju 5, dodatku 5-A se dodajo naslednji vnos ter naslednji drugi in tretji pododstavek:
                  „Združene države Amerike.
                  Komisija nemudoma uradno obvesti ustrezne organe držav članic, če ima informacije o tem, da varnostni standardi, ki jih uporablja tretja država in ki bistveno vplivajo na splošno varnost letalstva v Uniji, niso več enakovredni skupnim osnovnim standardom Unije.
                  Ustrezni organi držav članic so nemudoma uradno obveščeni, če ima Komisija informacije o ukrepih, vključno z nadomestnimi ukrepi, ki potrjujejo, da je ponovno vzpostavljena enakovrednost ustreznih varnostnih standardov, ki jih uporablja tretja država.“